ลดปัจจัยเสี่ยงจากสภาพแวดล้อม ดูแลรักษาสุขภาพโดยรวม หายใจยังไงให้ถูกวิธี วิธีทางเลือกอื่นๆ
ถ้าอยู่ที่ไหนเป็นประจำ ไม่ว่าจำบ้านหรือออฟฟิศ ต้องอากาศถ่ายเท ถ้าต้องทำงานกับวัตถุอันตราย เช่น สีกลิ่นฉุน ฝุ่นในไซต์ก่อสร้าง หรือสารเคมีจากยาย้อมผมและผลิตภัณฑ์อื่นๆ ก็ต้องระบายอากาศดีๆ หรือใส่มาสก์/หน้ากากป้องกัน ให้หายใจได้อย่างปลอดภัย  ต้องเปิดช่องระบายอากาศหรือหน้าต่าง ให้อากาศบริสุทธิ์ไหลเวียนเข้ามา ถ้าทำงานในที่แคบๆ ให้สวมหน้ากากกรองอากาศ (respirator) ถ้าทำความสะอาดด้วยสารเคมีแรงๆ เช่น น้ำยาฟอกขาว ต้องเปิดหน้าต่างของห้องนั้น และออกจากห้องนั้นไปสูดอากาศบริสุทธิ์เป็นระยะ ให้ปอดได้พักบ้าง  ห้ามผสมน้ำยาฟอกขาวกับแอมโมเนีย เพราะจะระเหยเป็นไอพิษ chloramine ทำให้เยื่อเมือกของปอดเสียหายได้  อย่าพยายามใช้เตาผิงหรือเตาฟืนในบ้าน เพราะปอดจะได้รับสารพิษเต็มๆ พืชบางชนิดจะปล่อยสปอร์ ละอองเกสร และอื่นๆ กระจายในอากาศ ทำให้ปอดระคายเคืองได้ เพราะงั้นต้องระวังต้นไม้ในบ้าน เช็คให้ชัวร์ว่าไม่มีพันธุ์ที่คุณแพ้ เลือกแบบที่กรองฝุ่นละอองและสารก่อภูมิแพ้ในอากาศได้ละเอียด เพื่อปกป้องปอดของคุณ เครื่องฟอกอากาศระบบโอโซนไม่ได้ช่วยลดสารก่อภูมิแพ้หรือฝุ่นละอองในบรรยากาศเท่าไหร่ ดีไม่ดีจะทำให้ปอดระคายเคืองด้วย ถ้ากินอาหารที่มีประโยชน์ ครบหมู่ ก็ช่วยเสริมสร้างความแข็งแรงให้ปอดได้ โดยเฉพาะอาหารที่มีสารต้านอนุมูลอิสระเยอะๆ จะดีเป็นพิเศษ เพราะเขาวิจัยกันมาแล้วว่าสารต้านอนุมูลอิสระช่วยให้ปอดทำงานได้ดีขึ้น หายใจสะดวกกว่าเดิม อาหารที่อุดมสารต้านอนุมูลอิสระก็เช่น บลูเบอร์รี่ บร็อคโคลี่ ปวยเล้ง องุ่น มันเทศ ชาเขียว และปลา ถ้าออกกำลังกายเป็นประจำ ปอดจะทำงานได้เต็มประสิทธิภาพที่สุด กิจกรรมที่แนะนำก็เช่น  ออกกำลังกายแบบแอโรบิคหนักปานกลาง อย่างน้อย 30 นาที (เช่น เดิน ว่ายน้ำ หรือเล่นกอล์ฟ) 4 - 5 ครั้งต่ออาทิตย์ หรือ ออกกำลังกายแบบแอโรบิคหนักๆ อย่างน้อย 25 นาที (เช่น จ็อกกิ้ง/วิ่ง ปั่นจักรยาน หรือเล่นบาส) อาทิตย์ละ 3 ครั้งขึ้นไป การสูบบุหรี่เป็นหนึ่งในสาเหตุหลักของโรคปอดอุดกั้นเรื้อรัง รวมถึงโรคถุงลมโป่งพอง (emphysema) และมะเร็งปอด เพราะสารพิษจากบุหรี่ทำให้หลอดลมอักเสบจนเสียหาย ยากจะหายใจ  ถ้าอยากมีสุขภาพปอดที่แข็งแรง ก็อย่าใช้ผลิตภัณฑ์อื่นที่ทดแทนบุหรี่แค่เพราะไม่มีควัน เช่น ยาสูบแบบเคี้ยว (chewing tobacco) หรือยานัตถุ์ (snuff) เพราะยิ่งเพิ่มความเสี่ยงการเกิดมะเร็งช่องปาก รวมถึงโรคเหงือก ฟันผุ และมะเร็งตับอ่อน (pancreatic cancer)  บุหรี่ไฟฟ้า (E-cigarette) จริงๆ แล้วก็อันตรายต่อปอดเช่นกัน เพราะมีงานวิจัยใหม่ที่ชี้ว่าผู้ผลิตบางรายแต่งรสบุหรี่ไฟฟ้าด้วยสารเคมีอันตรายอย่าง Diacetyl ซึ่งเป็นสารเคมีที่ทำให้เกิด constrictive bronchiolitis หรือโรคปอดอุดกั้นแบบถาวร ที่หายากแต่อันตรายถึงชีวิต ลักษณะอาการคือหลอดลมฝอย (bronchioles) ตีบแคบ เพราะมีเนื้อเยื่อแผลเป็น (scar tissue) และ/หรืออาการอักเสบ  ถ้าอยากดีท็อกซ์ปอดจริงๆ ก็ต้องเลิกบุหรี่ ยาสูบ ยาเส้น และผลิตภัณฑ์อื่นๆ ประเภทเดียวกัน การหายใจให้ถูกต้อง เป็นหนึ่งในวิธีธรรมชาติที่ช่วยเสริมสร้างความแข็งแรงให้ปอดได้ดีที่สุด ให้หายใจเข้าลึกๆ จากกระบังลม ให้กล้ามเนื้อท้องส่วนล่างขยายออก ตอนหายใจออก กล้ามเนื้อควรจะยุบกลับมาตามเดิม หายใจลึกๆ ถึงกระบังลม อย่าหายใจตื้นๆ แค่ที่คอ แบบนี้ปอดจะได้ทำงานเต็มที่ แข็งแรงขึ้น หายใจเข้าแล้วหายใจออก ระหว่างนั้นให้นับวินาทีที่หายใจด้วย พยายามขยายเวลาออกไปทีละ 1 - 2 วินาที แต่อย่าเกร็งหรือกลั้นหายใจนานเกินไป เพราะอาจทำให้สมองขาดออกซิเจน จนวิงเวียนหรือเป็นลมได้ จะนั่งหรือยืนต้องหลังตรง จะได้หายใจสะดวกขึ้น ปอดแข็งแรง ท่าบริหารที่ช่วยให้ปอดทำงานได้เต็มประสิทธิภาพยิ่งขึ้น คือนั่งที่เก้าอี้ หลังตรง แล้วยกแขนเหนือหัว ในขณะที่หายใจลึกๆ ออริกาโนมีประโยชน์เพราะมี carvacrol กับ rosmarinic acid ทั้งสองอย่างนี้เป็นมีสรรพคุณแก้คัดจมูกและแก้แพ้ตามธรรมชาติ เขาวิจัยกันมาแล้วว่าดีต่อระบบทางเดินหายใจ ช่วยให้จมูกโล่ง  เขาวิจัยกันมาแล้วว่าน้ำมันหอมระเหย (volatile oil) ของออริกาโน คือ thymol และ carvacol สามารถยับยั้งการเจริญเติบโตของแบคทีเรียร้ายอย่าง staphylococcus aureus (ทำให้เกิดโรคอาหารเป็นพิษ) และ pseudomonas aeruginosa (ทำให้เกิดภาวะปอดติดเชื้อ) ได้ ออริกาโนจะกินสดหรืออบแห้งก็ได้ นอกจากนี้คุณยังผสมน้ำมันออริกาโน 2 - 3 หยดในนมหรือน้ำผลไม้แล้วดื่มได้ทุกวัน ยาอมหรือยาน้ำแก้ไอส่วนใหญ่จะผสมยูคาลิปตัส ที่ช่วยขับเสมหะได้เพราะมีสารชื่อ cineole มีสรรพคุณบรรเทาอาการไอ แก้คัดจมูก และบรรเทาอาการระคายเคืองในโพรงไซนัส  ถ้าจะสูดดมไอน้ำ ให้หยดน้ำมันยูคาลิปตัสในน้ำร้อน 2 - 3 หยด แล้วสูดดมไอน้ำประมาณ 15 นาที   คำเตือน: น้ำมันยูคาลิปตัสอาจจะทำให้ตับย่อยยาบางตัวได้ช้าลง ถ้ากินน้ำมันยูคาลิปตัสควบคู่ไปกับยาบางอย่าง อาจทำให้ประสิทธิภาพของยาลดลง แถมมีผลข้างเคียง ควรปรึกษาแพทย์ก่อนใช้ โดยเฉพาะถ้ากินยาตัวไหนอยู่หรือมีโรคประจำตัว ยาตัวที่ว่าก็เช่น Voltaren, Ibuprofen, Motrin, Celebrex, Warfarin, Allegra เป็นต้น การอาบน้ำร้อนหรือแช่ซาวน่า จะช่วยขับเหงื่อ ปอดขับสารพิษได้มากขึ้น  หลังอาบน้ำร้อนหรือแช่ซาวน่านานๆ ต้องดื่มน้ำเยอะๆ เพราะเสี่ยงเกิดภาวะขาดน้ำได้ ต้องล้างอ่างจากุซซี่หรืออ่างน้ำร้อนแบบตามสปาให้สะอาด จะได้ไม่เสี่ยงติดเชื้อ ถึงในน้ำหรือแถวอ่างจะมีกลิ่นคลอรีนฉุน แต่อุณหภูมิสูงๆ ก็เร่งให้แบคทีเรียเติบโตรวดเร็ว เลยยากที่จะคงระดับสารฆ่าแบคทีเรียในแก๊สคลอรีนที่ละลายในน้ำร้อน ถ้าลองเอาไปทดสอบดู จะพบว่าน้ำมีคลอรีนสูง แต่ส่วนใหญ่ไม่ค่อยส่งผลต่อแบคทีเรียปนเปื้อนเท่าไหร่ เปปเปอร์มินต์และน้ำมันเปปเปอร์มินต์มีเมนทอล (menthol) ที่มีสรรพคุณคลายกล้ามเนื้อเรียบของทางเดินหายใจ ทำให้หายใจสะดวกยิ่งขึ้น  พอมาประกอบกับสรรพคุณแก้แพ้ของเปปเปอร์มินต์ เมนทอลเลยกลายเป็นยาแก้คัดจมูกชั้นดี เพราะงั้นให้เคี้ยวใบเปปเปอร์มินต์ 2 - 3 ใบ (อย่าไปใช้แบบลูกอม) แล้วจะเห็นผลทันที  หลายคนก็ว่าใช้ขี้ผึ้งยาทาหน้าอกหรือยาดมที่ผสมเมนทอลแล้วหายคัดจมูกดีนัก ต้นมัลเลนมีสรรพคุณช่วยขับเสมหะและน้ำมูก ให้หลอดลมโล่ง คนนิยมใช้ทั้งใบและดอกมัลเลนชงชาดื่ม ให้ปอดแข็งแรง  หมอสมุนไพรนิยมใช้มัลเลนขับเสมหะส่วนเกินในปอด ให้หลอดลมโล่ง และลดการอักเสบในทางเดินหายใจ เวลาชงชาให้ใช้ใบแห้ง 1 ช้อนชากับน้ำต้มสุก 1 ถ้วย ถ้าคัดจมูก ให้ลองดื่มชารากชะเอมเทศ จะช่วยบรรเทาอาการได้ดี ชะเอมเทศมีสรรพคุณลดบวม ขับเสมหะ/น้ำมูกที่ไม่เหนียวข้นมาก และแก้ไอ  ชะเอมเทศช่วยให้เสมหะในทางเดินหายใจเหลวขึ้น ขับง่าย แถมยังมีสรรพคุณต้านแบคทีเรียและไวรัส ช่วยเรื่องอาการติดเชื้อไวรัสและแบคทีเรียได้ ตอนนี้ยังวิจัยกันอยู่เรื่องว่าช่วยป้องกันมะเร็งบางชนิด เช่น มะเร็งปอด ได้ไหม เพราะมีสรรพคุณยับยั้งการเจริญเติบโตของเซลล์ชนิดตัวโตของมะเร็งบางชนิด  ดื่มชารากขิงผสมมะนาวแล้วช่วยบรรเทาอาการหายใจหอบได้ ขิงสดหรือขิงสุกก็ช่วยเรื่องย่อยอาหารได้ทั้งนั้น
อยู่ในที่ที่อากาศถ่ายเท. ต้นไม้และพืชต่างๆ ก็อาจทำให้ปอดระคายเคือง. ใช้แผ่นกรองอากาศ HEPA. กินอาหารที่อุดมสารต้านอนุมูลอิสระ. ออกกำลังกาย. เลิกสูบบุหรี่. หายใจให้มีประสิทธิภาพ. หายใจแล้วนับ. จัดท่าทางให้เหมาะสม. เพิ่มออริกาโนในอาหารมื้อต่างๆ. สูดไอน้ำร้อนผสมยูคาลิปตัส เพื่อให้ได้สรรพคุณขับเสมหะ. อาบน้ำร้อนให้ปอดโล่ง. คลายกล้ามเนื้อที่ใช้ในการหายใจด้วยเปปเปอร์มินต์. ดื่มชามัลเลน (mullein). ลองใช้ชะเอมเทศ (licorice). ขิงคือสุดยอดสมุนไพรดีท็อกซ์ปอด.
https://www.wikihow.com/Detox-Your-Lungs-Naturally https://www.wikihow.com/Detox-Your-Lungs-Naturally https://www.wikihow.com/Detox-Your-Lungs-Naturally https://www.wikihow.com/Detox-Your-Lungs-Naturally
Minimizing Environmental Risks Improving Your Overall Health Breathing Your Best Exploring Alternative Healing Methods